text: Pyjamasparty på Hotel Legoland
  21 marts 2015 kl. 11.23
  23 nye Lego Friends temaværelser bliver i dag indviet med en stor fest for fans.
  Lego har inviteret 44 af landets største LEGO Friends fans til Danmarks fedeste LEGO Friends pyjamasparty. Udover at fansene skal stå for selve indvielsen, bliver de også de første gæster til at sove i de nye værelser.
  Efter en festlig indvielse kan pigerne se frem til en dag spækket med LEGO Friends oplevelser. Pigerne skal blandt andet pynte cupcakes, være kreative, pudre næsen i Emmas beautysalon, danse og se film.
  Pigerne fra Heartlake City har vist sig at være noget af en guldgrube for Lego, der har fået især piger til at interessere sig mere for de farverige klodser og figurer.
  Se interviewklip med de to spændte piger Shapinaa Krishanakumar og Fiona Lundgaard her.
  Varighed 0:50
  